In en om die huis: Grondboontjiebotter-kraakblokkies
Grondboontjiebotter-kraakblokkiesJy kan enige verskeidenheid neute byvoeg en die sjokolade deur rosyne vervang.
Bereiding: 10 min.Bak: 35 min.Lewer 16
250 ml (1 k) meel 2,5 ml (½ t) bakpoeier 1 ml (¼ t) koeksoda’n knippie sout 125 ml (½ k) krakerige grondbonebotter 60 g botter 200 ml (¾ k) bruinsuiker 80 ml (⅓ k) strooisuiker 2 eiers 5 ml (1 t) vanieljegeursel 125 ml (½ k) neute, gekap 125 ml (½ k) sjokoladeskyfies
Voorverhit die oond tot 180 °C. Voer ’n vierkantige bakpan met bakpapier uit en laat vou orige papier buiteom die rand van die pan.1.Meng die meel, bakpoeier, koeksoda en sout in ’n bak. Klits die grondbonebotter en botter in ’n ander bak tot glad. Voeg die suikers by en klits tot goed gemeng. Klits die eiers en vanielje in.2.Roer die meelmengsel by die bottermengsel in en voeg die neute en sjokolade by. Giet dit in die voorbereide pan en bak 35 min. of tot ’n steekpen skoon uitkom. Laat koel heeltemal af op ’n draadrak en sny dan in blokkies.